Loven avløste lov om formidling av landsdekkende postsendinger av 1996 og gjennomførte EUs postdirektiv 2008/6/EF i norsk rett. Dette innebar full liberalisering av det norske postmarkedet og opphevelse av Posten Norges monopol på distribusjon av brev under 50 gram. Videre reduserte loven antall omdelingsdager av post fra seks til fem. Ordningen med konsesjon ble også avskaffet.